
6 DR.31.3.2003 
 
 Daripada segi peruntukan, bagi tempoh tiga tahun pertama Rancangan Malaysia 
Kelapan untuk seluruh negara ialah seperti berikut: 

  Tahun          Jumlah (RM juta) 

2001 246.20  

2002 337.84 

2003 550 

 

 Datuk Juslie bin Ajirol:  Terima kasih Tuan Yang di-Pertua dan terima kasih 
Setiausaha Parlimen, soalan tambahan saya. Peruntukan naik taraf jalan kampung adalah 
ditentukan mengikut negeri. Apakah kementerian juga menentukan jumlah peruntukan 
disediakan di setiap kawasan Parlimen, keperluannya adalah berdasarkan luas kawasan 
atau kepadatan penduduknya.  

 Di kawasan saya di Parlimen Libaran, ada tiga jalan dipohon naik taraf iaitu Jalan 
Sungai Tiram sejauh 9 kilometer, Jalan SPS Dua sejauh 12 kilometer, dan Jalan Dandulit 
sejauh 13 kilometer adalah merupakan jalan-jalan kampung dan ramai penduduk.  Soalan 
saya, adakah kementerian telah mengambil tindakan dan di Dewan ini saya memohon 
supaya kementerian dapat melaksanakannya dengan segera. Sekian. 

 Datuk Hajah Rohani binti Haji Abdul Karim:  Terima kasih Yang Berhormat. 
Mengenai permohonan-permohonan Yang Berhormat katakan tadi memang kita menerima 
semua permohonan, tetapi pada masa yang sama kita kena hantarkan semula senarai-
senarai yang kita terima daripada wakil-wakil rakyat kepada kerajaan negeri untuk 
menentukan keutamaan.  Sebab Yang Berhormat katakan tadi itu hanya untuk Parlimen 
Libaran.  Tetapi daripada segi keutamaan kita juga memerlukan pandangan daripada 
kerajaan negeri untuk sama-sama kita memastikan bahawa segala senarai yang kita terima 
mendapat keputusan dari semua pihak. 

 Jadi, Yang Berhormat tadi memberitahu mengenai jalan-jalan yang dimohon ada 
tiga jalan. Saya berharap senarai ini sudah Yang Berhormat masukkan di dalam senarai 
yang telah diputuskan tahun lepas.  Untuk makluman Ahli Yang Berhormat, bagi tahun 2002 
Libaran mendapat 7 projek  yang panjangnya 12.8 km berjumlah RM0.967 juta.  Terima 
kasih. 

 Tuan Wilfred Madius Tangau:  Terima kasih Tuan Yang di-Pertua, terima kasih 
Yang Berhormat Setiausaha Parlimen. Berhubung dengan soal naik taraf jalan kampung ini, 
saya ada satu persoalan khususnya di negeri Sabah.  Kita ada Jalan Persekutuan, kita juga 
ada jalan negeri di bawah Jabatan Kerja Raya dan ada jalan kampung.  Bagi jalan raya di 
bawah Jabatan Kerja Raya negeri Sabah, apa-apa yang dibuat dalam jalan ini hendaklah 
tertakluk kepada spesifik yang diberikan oleh JKR.  Dan jalan-jalan inilah yang paling jauh, 
paling banyak dan yang paling penting sebab inilah jalan-jalan yang menghubungi satu 
pekan ke satu pekan yang lain. 

 Apabila ada peruntukan daripada KPLB Persekutuan kita tidak boleh meletakkan 
peruntukan ke jalan-jalan ini sebab ia tidak memenuhi kriteria ataupun spesifikasi yang 
diberikan oleh KJR, sedangkan jalan-jalan ini yang paling penting untuk menghubungi satu 
pekan dengan pekan yang lain ataupun satu kampung ke kampung yang lain.  Persoalan di 
sini ialah apakah peranan Kementerian Pembangunan Luar Bandar untuk menaik taraf 
jalan-jalan seperti ini.  Terima kasih. 

Datuk Hajah Rohani binti Haji Abdul Karim:  Terima kasih Yang Berhormat.  
Saya ingin membetulkan sedikit fakta Yang Berhormat.   Sekarang ini Yang Berhormat iaitu 
selepas Rancangan Malaysia Ketujuh, kita telah mendapat beberapa maklum balas-
maklum balas mengenai PJK ini.  Jadi, oleh yang demikian, selepas penghujung 
Rancangan Malaysia Ketujuh, hendak masuk Rancangan Malaysia Kelapan, kita telah 
membuatkan satu spesifikasi yang berlandaskan standard-standard JKR.  Jadi, PJK 
sekarang mempunyai standard JKR iaitu minimum JKR standard dengan izin, R1A, iaitu ia 



Daripada segi peruntukan, bagi tempoh tiga tahun pertama Rancangan Malaysia Kelapan untuk seluruh negara ialah seperti berikut: Tahun Jumlah (RM juta) 2001 246.20 2002 337.84 2003 550. Datuk Juslie bin Ajirol: Terima kasih Tuan Yang di-Pertua dan terima kasih Setiausaha Parlimen, soalan tambahan saya. Peruntukan naik taraf jalan kampung adalah ditentukan mengikut negeri. Apakah kementerian juga menentukan jumlah peruntukan disediakan di setiap kawasan Parlimen, keperluannya adalah berdasarkan luas kawasan atau kepadatan penduduknya. Di kawasan saya di Parlimen Libaran, ada tiga jalan dipohon naik taraf iaitu Jalan Sungai Tiram sejauh 9 kilometer, Jalan SPS Dua sejauh 12 kilometer, dan Jalan Dandulit sejauh 13 kilometer adalah merupakan jalan-jalan kampung dan ramai penduduk. Soalan saya, adakah kementerian telah mengambil tindakan dan di Dewan ini saya memohon supaya kementerian dapat melaksanakannya dengan segera. Sekian. Datuk Hajah Rohani binti Haji Abdul Karim: Terima kasih Yang Berhormat. Mengenai permohonan-permohonan Yang Berhormat katakan tadi memang kita menerima semua permohonan, tetapi pada masa yang sama kita kena hantarkan semula senarai- senarai yang kita terima daripada wakil-wakil rakyat kepada kerajaan negeri untuk menentukan keutamaan. Sebab Yang Berhormat katakan tadi itu hanya untuk Parlimen Libaran. Tetapi daripada segi keutamaan kita juga memerlukan pandangan daripada kerajaan negeri untuk sama-sama kita memastikan bahawa segala senarai yang kita terima mendapat keputusan dari semua pihak. Jadi, Yang Berhormat tadi memberitahu mengenai jalan-jalan yang dimohon ada tiga jalan. Saya berharap senarai ini sudah Yang Berhormat masukkan di dalam senarai yang telah diputuskan tahun lepas. Untuk makluman Ahli Yang Berhormat, bagi tahun 2002 Libaran mendapat 7 projek yang panjangnya 12.8 km berjumlah RM0.967 juta. Terima kasih. Tuan Wilfred Madius Tangau: Terima kasih Tuan Yang di-Pertua, terima kasih Yang Berhormat Setiausaha Parlimen. Berhubung dengan soal naik taraf jalan kampung ini, saya ada satu persoalan khususnya di negeri Sabah. Kita ada Jalan Persekutuan, kita juga ada jalan negeri di bawah Jabatan Kerja Raya dan ada jalan kampung. Bagi jalan raya di bawah Jabatan Kerja Raya negeri Sabah, apa-apa yang dibuat dalam jalan ini hendaklah tertakluk kepada spesifik yang diberikan oleh JKR. Dan jalan-jalan inilah yang paling jauh, paling banyak dan yang paling penting sebab inilah jalan-jalan yang menghubungi satu pekan ke satu pekan yang lain. Apabila ada peruntukan daripada KPLB Persekutuan kita tidak boleh meletakkan peruntukan ke jalan-jalan ini sebab ia tidak memenuhi kriteria ataupun spesifikasi yang diberikan oleh KJR, sedangkan jalan-jalan ini yang paling penting untuk menghubungi satu pekan dengan pekan yang lain ataupun satu kampung ke kampung yang lain. Persoalan di sini ialah apakah peranan Kementerian Pembangunan Luar Bandar untuk menaik taraf jalan-jalan seperti ini. Terima kasih. Datuk Hajah Rohani binti Haji Abdul Karim: Terima kasih Yang Berhormat. Saya ingin membetulkan sedikit fakta Yang Berhormat. Sekarang ini Yang Berhormat iaitu selepas Rancangan Malaysia Ketujuh, kita telah mendapat beberapa maklum balas- maklum balas mengenai PJK ini. Jadi, oleh yang demikian, selepas penghujung Rancangan Malaysia Ketujuh, hendak masuk Rancangan Malaysia Kelapan, kita telah membuatkan satu spesifikasi yang berlandaskan standard-standard JKR. Jadi, PJK sekarang mempunyai standard JKR iaitu minimum JKR standard dengan izin, R1A, iaitu ia.